Què és una política de certificat?
Cada Autoritat de certificació (CA) té un conjunt de regles sobre els certificats que vol generar. Sovint, aquestes polítiques es publiquen a les pàgines web del propietari de la CA, i també es poden incloure electrònicament dins els certificats. Si l’ordinador valida correctament un certificat, pots assumir amb tota seguretat que la CA que signa el certificat ha determinat que se segueixen les seves polítiques, si confies en la CA. Per exemple, pots donar per suposat que l’adreça de correu electrònic que conté un certificat realment pertany al propietari de la identitat digital del certificat.

Què és una política de confiança?
Una política de confiança és un procés informàtic que determina com es pot avaluar un certificat (si és genuí). No tots els certificats es creen igual. Es creen per a finalitats específiques i s’avaluen de maneres diferents. Una política de confiança avalua un certificat segons com s’hagi d’utilitzar (per signar missatges de correu electrònic o per a autenticació web, per exemple).